वर्चस्व को लेकर भिड़े दो गुट, टाइम तय कर अामने-सामने की फायरिंग
@पुलिस नेबरामद किए 20 खाली खोल और जिंदा कारतूस, 34 पर पर्चा
@एसएसपीदेहातीभारी पुलिस बल के साथ पहुंचे मौके पर
क्राइमरिपोर्टर। लुधियाना/रायकोट
रायकोटरोड पर स्थित गांव रूमी में मंगलवार को वर्चस्व कायम करने की होड़ जुटे दो गुट आमने-सामने हो गए। गांव के निकट पहुंचे दोनों ग्रुपों ने एक दूसरे पर ताबड़ तोड़ फायरिंग की। दो गुटों की आपस भिड़ंत के कारण गांव और आसपास इलाकों में दहशत फैल गई। पता चलते ही एसएसपी देहाती रवचरण सिंह बराड़, एचपीएच बहादुर सिंह भारी पुलिस बल समेत पहुंच गए। पुलिस के आने की भनक लगते ही दोनों गुटों के लोग फरार हो गए। वहां से पुलिस ने गोलियों के 20 खाली खोल और जिंदा कारतूस बरामद किए।
मिली जानकारी के अनुसार इसी गांव में दो समुदायों के अलग-अलग गुट हैं। इनमें लंबे समय से आपसी रजिंश चली रही है। कई बार हुए झगड़ों के बाद गांव की पंचायत ने समझौता भी करवाया था। फिर दोनों ग्रुपों में अपना वर्चस्व दिखाने को लेकर झगड़ा हो गया। सोमवार की शाम को भी दोनों ग्रुपों के कुछ लोगों में झगड़ा हुआ तो उन्होंने मंगलवार को दाना मंडी में 11 बजे लड़ने का समय तय कर लिया। मौके पर मौजूद लोगों ने बताया कि एक ग्रुप के 40-50 लोग थे और दूसरे ग्रुप के करीब 70-80 लोग थे। सभी मोटरसाइकिलों और कारों में सवार थे। दोनों ग्रुपों के लोगों ने एक दूसरे को देखते ही फायर करने शुरू कर दिए। वहां बनी झुग्गियों में रहने वाले लोगों मे दहशत रही और वे मौके से भागकर गांव में चले गए। दोनों गुटों ने गांव और आसपास के गांव से अपने समर्थकों को बुला लिया। लोगों ने बताया कि दोनों गुटों के लोगों के पास तेजधार हथियारों के अलावा रिवाल्वर भी थे। पिस्तौलधारी लोग पेड़ों और दीवारों के पीछे छुपकर एक दूसरे पर फायरिंग करते रहे। थाना मुल्लांपुर की पुलिस ने एक गुट के गीता, दीपा, गुरदीप गोरा और दूसरे गुट के हरप्रीत सिंह, हरजीवन, मनी, धन्नू, अनमोल, हरप्रीत, जगसीर, गुरजंट, जसवीर के अलावा 20 लोगों पर आर्म एक्ट और जानलेवा हमला करने का मामला दर्ज किया है।
दोग्रुप के प्रमुख मौके से रहे गायब: मिलीजानकारी के अनुसार दोनों ग्रुपों के प्रमुख खुद मौके से गायब रहे। उन्होंने ही लड़ने के लिए समय तय किया था और अपने-अपने समर्थकों को इकट्ठा किया था। सुबह होते ही दोनों गांव से गायब हो गए, जबकि दोनों गुटों के युवक लड़ने के लिए दाना मंडी पहुंच गए। एक प्रमुख किसी काम के बहाने पुलिस अफसर के पास जाकर बैठ गया और दूसरा किसी दूसरे पुलिस स्टेशन में किसी मामले के संबंध में पुलिस स्टेशन में जाकर बैठ गया।
फायरिंग के बाद मौके से मिले कारतूस देखते पुलिस अफसर। फोटो: भास्कर
hin_Deva bho_Deva hin_Deva bho_Deva hin_Deva hin_Deva hin_Deva hin_Deva